wickkiey/tamil-wikipedia-chunked huggingface dataset:
# கொலுசு பார்த்தசாரதி

## அரசியல் வாழ்க்கை

இந்திய தேசிய காங்கிரஸ் கட்சியின் உறுப்பினராக, 2004 ஆம் ஆண்டு நடைபெற்ற தேர்தலில் வுய்யூர் சட்டமன்றத் தொகுதியிலிருந்து முதல் முறையாக சட்டமன்ற உறுப்பினராகத் தேர்ந்தெடுக்கப்பட்டார். வுய்யூர் சட்டமன்றத் தொகுதியிலிருந்து இவர் கடைசி சட்டமன்ற உறுப்பினர் ஆவார். ஒய்.எஸ். ராஜசேகர் ரெட்டியின் அமைச்சரவையில் கால்நடை பராமரிப்பு, பால்வள மேம்பாடு, மீன்வளம் மற்றும் கால்நடை மருத்துவப் பல்கலைக்கழக அமைச்சராகப் பணியாற்றினார், மேலும் கே. ரோசய்யாவின் அணியில் அதே அமைச்சகத்தைத் தொடர்ந்தார். தொகுதிகள் மறுசீரமைப்பிற்குப் பிறகு, 2009 தேர்தலில் இரண்டாவது முறையாக பெனமலுரு தொகுதியிலிருந்து சட்டமன்றத்திற்கு பார்த்தசாரதி தேர்ந்தெடுக்கப்பட்டார். என். கிரண் குமார் ரெட்டி அமைச்சரவையை மறுசீரமைத்ததில், சாரதிக்கு இடைநிலைக் கல்வி, அரசு தேர்வுகள், ஏ.பி. குடியிருப்பு கல்வி நிறுவனங்கள் சங்கம், ஹைதராபாத் பொதுப் பள்ளி மற்றும் இடைநிலைக் கல்வி ஆகிய துறைகள் ஒதுக்கப்பட்டன. இவர் ஒருங்கிணைந்த ஆந்திராவின் கடைசி இடைநிலைக் கல்வி அமைச்சராக இருந்தார். இந்திய காங்கிரஸ் ஆந்திரப் பிரதேசத்தை ஆந்திரப் பிரதேசம் மற்றும் தெலுங்கானாவாகப் பிரித்தபோது, இவர் இந்திய காங்கிரஸ் கட்சியிலிருந்து ராஜினாமா செய்து, கிருஷ்ணா மாவட்டத் தலைவர்களில் சமைக்யந்திரா இயக்கத்தில் முக்கிய பங்கு வகித்தார்.  
2014 ஆம் ஆண்டு பார்த்தசாரதி ஒய்.எஷ்.ஆர் காங்கிரஸ் கட்சியில் சேர்ந்தார். இவர் பெனமலூருவை விட்டு வெளியேறி 2014 ஆம் ஆண்டு மச்சிலிப்பட்டினம் தொகுதிக்கான போட்டியில் தோல்வியடைந்தார். கிருஷ்ணா மாவட்டத்திற்கான ஒய்.எஷ்.ஆர் காங்கிரஸ் கட்சியின் செயல் தலைவராக உள்ளார். சாரதி ஆந்திரப் பிரதேசத்திற்கான சிறப்பு அந்தஸ்துக்காகப் போராடினார். சிறப்பு அந்தஸ்து பிரச்சினையில் கிருஷ்ணா மாவட்டத்தின் அனைத்துக் கட்சித் தலைவர்களையும் ஒரே மேடையில் கொண்டு வந்தார். 2019 பொதுத் தேர்தலில் பெனமலூருக்கான ஆந்திரப் பிரதேச சட்டமன்ற உறுப்பினராகப் போட்டியிட்டு 11,317 வாக்குகள் வித்தியாசத்தில் வெற்றி பெற்றார்.
# கொலுசு பார்த்தசாரதி

## சாதனைகள்

- 2004 ஆம் ஆண்டு நடைபெற்ற தேர்தலில் வுய்யூர் சட்டமன்றத் தொகுதியில் இருந்து முதன்முறையாக சட்டமன்ற உறுப்பினராக தேர்ந்தெடுக்கப்பட்ட இவர், வுய்யூர் தொகுதியின் கடைசி சட்டமன்ற உறுப்பினர் ஆவார்.  
- இவர் ஒருங்கிணைந்த ஆந்திர மாநிலத்திற்கான கால்நடை பராமரிப்பு அமைச்சராகப் பணியாற்றினார்.  
- இவர் ஒருங்கிணைந்த ஆந்திர மாநிலத்திற்கான கடைசி இடைநிலைக் கல்வி அமைச்சர் ஆவார்.  
- சட்டமன்ற உறுப்பினராகப் போட்டியிட்ட ஒவ்வொரு முறையும் வெற்றி பெற்றார்.
# சகாரா சட்டமன்றத் தொகுதி

**சகாரா சட்டமன்றத் தொகுதி** *(Sahara Assembly constituency)* என்பது இந்தியாவின் இராசத்தான் மாநில சட்டமன்றத்தில் உள்ள 200 சட்டமன்றத் தொகுதிகளில் ஒன்றாகும். இத்தொகுதியானது பில்வாரா மாவட்டத்தில் அமைந்துள்ளது. சகாரா, பில்வாரா மக்களவைத் தொகுதிக்கு உட்பட்ட ஒரு சட்டமன்றத் தொகுதியாகும்.
# சகாரா சட்டமன்றத் தொகுதி

## சட்டமன்ற உறுப்பினர்கள்

| ஆண்டு | உறுப்பினர் | கட்சி |
| --- | --- | --- |
| 2008 | கைலாசு சந்திர திரிவேதி | இந்திய தேசிய காங்கிரசு</br> |
| 2013 | பாலு ராம் சவுத்ரி | பாரதிய ஜனதா கட்சி</br> |
| 2018 | கைலாசு சந்திர திரிவேதி | இந்திய தேசிய காங்கிரசு</br> |
| 2023 | இலாது லால் பித்லியா | பாரதிய ஜனதா கட்சி</br> |
# இலாது லால் பித்லியா

**இலாது லால் பித்லியா** *(Ladu Lal Pitliya)* ஒரு இந்திய அரசியல்வாதியும் பாரதிய ஜனதா கட்சி உறுப்பினரும் ஆவார். பில்வாரா மக்களவைத் தொகுதியில் உள்ள சகாரா சட்டமன்றத் தொகுதி தொகுதியில் இருந்து 16 வது இராசத்தான் சட்டமன்ற உறுப்பினராக உள்ளார்.
# இலாது லால் பித்லியா

## அரசியல் வாழ்க்கை

2023 இராசத்தான் சட்டமன்றத் தேர்தலைத் தொடர்ந்து, சகாரா சட்டமன்றத் தொகுதியிலிருந்து சட்டமன்ற உறுப்பினராக தேர்ந்தெடுக்கப்பட்டார், இந்திய தேசிய காங்கிரசு வேட்பாளரான இராஜேந்திர திரிவேதியை 62,519 வாக்குகள் வித்தியாசத்தில் தோற்கடித்தார்.
# திரனோட்டம்

***திரனோட்டம்*** (Thiranottam) என்பது 1978 ஆம் ஆண்டு வெளியான இந்திய மலையாள மொழி நாடகத் திரைப்படமாகும். இத்திரைப்படத்தின் திரைக்கதையை குமார் மற்றும் பச்சல்லூர் சசி ஆகியோரால் எழுத, வி. அசோக் குமார் இயக்கியிருந்தார். இத்திரைப்படத்தில் மோகன்லால், சி. சந்திரமோகன், ரவிக்குமார், மணியன் பிள்ளை ராஜு, ரேணு சந்திரா ஆகியோர் தங்கள் இத்திரைப்படத்தில் அறிமுக வேடங்களில் நடித்துள்ளனர். இப்படத்தில் மனநலம் குன்றிய ஊழியரான குட்டப்பனாக மோகன்லால் நடித்தார்.  
இததிரைப்படம் 1978 இல் முடிக்கப்பட்டு தணிக்கை செய்யப்பட்டது. ஆனால், உடனடியாக வெளியிடப்படவில்லை. இது 2005 ஆம் ஆண்டில் கொல்லத்தில் ஒரே திரையரங்கில் வெளியிடப்பட்டது. *மஞ்சில் விரிஞ்சா பூக்கள்* (1980) என்ற படத்தில் அறிமுகமானாலும், மோகன்லால் 18 வயதாகியிருந்த போது முதலில் திரையில் அறிமுகமான திரைப்படம் *திரனோட்டம்* ஆகும்.
# திரனோட்டம்

## கதைக்களம்

மனநலம் குன்றிய ஊழியரான குட்டப்பனின் கதையும் அவரைச் சுற்றியுள்ள வாழ்க்கையுமே *திரனோட்டம்*.  
- குட்டப்பனாக மோகன்லால்
- சி. சந்திரமோகன்
- ரவிக்குமார்
- மணியன் பிள்ளை ராஜு
- ரேனு சந்திரா
- அஜித் ராஜகோபால்
# திரனோட்டம்

## தயாரிப்பு

மோகன்லால் திரைப்படத்தில் அறிமுகமான படம் *திரனோட்டம்*. இவரது முதல் படப்பிடிப்பு 3 செப்டம்பர் 1978 அன்று திருவனந்தபுரத்தில் உள்ள முடவன்முகலில் உள்ள மோகன்லாலின் வீட்டிற்கு முன்னால் காலை 1 மணிக்கு நடந்தது. அப்போது அவருக்கு 18 வயது, கல்லூரியில் படித்துக் கொண்டிருந்தார். மனநலம் குன்றிய ஊழியரான குட்டப்பனாக மோகன்லால் நடித்தார். தற்போது, படத்தின் பிரதி ஒரு தொலைக்காட்சி அலைவரிசைக்கு சொந்தமாகியுள்ளது, இவர்கள் படத்தின் செயற்கைக்கோள் உரிமைகளை வாங்கியுள்ளனர். இத்திரைப்படம் முடிக்கப்பட்டு தணிக்கை செய்யப்பட்டது, ஆனால் அப்போது வெளியிட முடியவில்லை. 25 ஆண்டுகளுக்கும் மேலாக, இத்திரைப்படம் ஏசியாநெட் அலைவரிசையில் ஒளிபரப்பப்பட்டது. அதில், "என்னுடன் திரையைப் பகிர்ந்து கொண்ட ஒரு சிறுவன் இருக்கிறான். இருப்பினும், அவன் யார் என்று எனக்கு நினைவில் இல்லை. உங்களில் யாருக்காவது அவன் அடையாளம் தெரிந்தால், வந்து எனக்குத் தெரிவிக்கவும். நான் அவனை மீண்டும் சந்திக்க விரும்புகிறேன்" என்று அவர் குறிப்பிட்டார். அந்தச் சிறுவன் இறந்துவிட்டதை அறிந்த சார்பிலா இயக்குநர் பிரசாத் நூரானாட்டின் தேடல் சோகமாக முடிந்தது.
# திரனோட்டம்

## பின்னணி இசை மற்றும் ஒலிப்பதிவு

இத்திரைப்படத்திற்கு ம. கோ. இராதாகிருட்டிணன் இசையமைத்தார், பாடல் வரிகளை ஓ. என். வி. குறுப்பு எழுதியுள்ளார். கே. ஜே. யேசுதாஸ் இரண்டு பாடல்களைப் பாடினார்.
# இலட்சுமிநாராயண் நாயக்கு

**இலட்சுமிநாராயண் நாயக்கு** (*Laxminarayan Nayak*) இந்தியாவின் மத்தியப் பிரதேச மாநிலத்தைச் சேர்ந்த ஓர் அரசியல்வாதியாவார். 1918 ஆம் ஆண்டில் இவர் பிறந்தார். இந்திய நாடாளுமன்ற உறுப்பினராகவும் மத்தியப் பிரதேச சட்டமன்ற உறுப்பினராகவும் இருந்துள்ளார்.
# இலட்சுமிநாராயண் நாயக்கு

## வாழ்க்கை வரலாறு

இலட்சுமிநாராயண் நாயக்கு 1918 ஆம் ஆண்டு திக்மாகரில் உள்ள நிம்செளனியில் பிறந்தார். இந்தியாவின் விடுதலைப் போராட்டத்தில் பங்கு பெற்று பல முறை சிறைச் சென்றுள்ளார். 1972 ஆம் ஆண்டு சம்யுக்த சமதர்மக் கட்சியின் வேட்பாளராக, போட்டியிட்டு மீண்டும் இத் தொகுதியில் வெற்றிபெற்றார். 1977 ஆம் ஆண்டு சனதா கட்சி வேட்பாளராக கசராகோ தொகுதியில் போட்டியிட்டு வெற்றி பெற்றதால் மக்களவை உறுப்பினராக தேர்ந்தெடுக்கப்பட்டார். நாயக் 30-11-2019 அன்று நிவாரியில் தனது 101 ஆவது வயதில் காலமானார்.
# கண் இமைப் பேன்கள்

**கண் இமைப் பேன்கள்**, இதனை தோல் அல்லது கண் மருத்துவத்தில் *ஃபிதிரியாசிஸ் பால்பெப்ரரம்* (Phthiriasis palpebrarum) என்பர். கண் இமைகளின் வேர்களில் பேன்கள் மற்றும் அதன் முட்டைகளான ஈர்கள் குடிகொண்டு, கண் இமைகளின் வேர்ப்பகுதியில் பாயும் இரத்தத்தை உறிஞ்சி குடித்து வாழ்கிறது. இதனால் பாதிக்கப்பட்டவர்களுக்கு கண் இமைகள் அரிப்பு, கண் இமைகள் சிவத்தல், தூக்கமின்மை ஆகிய பாதிப்புகள் ஏற்படும். இது பொதுவான கண் தொற்று போல் இல்லை என்பதால் அதைக் கண்டறிவது கடினமாக இருக்கலாம். கண் இமைப் பேன்களை சாதாரண கண்களால் கண்டறிய முடியாது. கண் மருத்துவர்கள் பயன்படுத்தும் நுண்நோக்கியால் மட்டுமே கண்டறிய முடியும்
# கண் இமைப் பேன்கள்

## அறிகுறிகள்

கண் இமைகளின் வேர்களில் பேன்கள் மற்றும் ஈர்கள் (முட்டைகள்) இருப்பதற்கான அறிகுறிகள்
:
1. கண் இமைகளில் தொடர்ந்து அரிப்பு ஏற்படுதல்
1. கண் வலி
1. தூக்கமின்மை
1. கண் இமைகள் சிவந்து காணப்படுதல்.
1. கண் எரிச்சல் அல்லது மங்கலான உணர்வு
1. கண் இமைகள் உதிர்தல் (Madarosis ).
# கண் இமைப் பேன்கள்

## மருத்துவம்

கண் அல்லது தோல் மருத்துவர்கள் கண்ணிமைகளில் உள்ள பேன்கள் மற்றும் ஈர்களை ஒவ்வொன்றாக நீக்குவதன் மூலம் இந்நோயை குணப்படுத்த முடியும்.
# சமூகப் பொறியியல்

**சமூகப் பொறியியல்** (*Social engineering*) என்பது சமூக அறிவியலின் ஒரு பிரிவு. இது பொதுவாக அரசாங்கங்கள் அல்லது தனியார் குழுக்களின் பொதுக் கருத்து, சமூக நடத்தை மற்றும் மனப்பான்மைகளைப் பாதிக்க முயற்சிப்பதாக வரையறுக்கப்படுகிறது.  
சமூகப் பொறியியல் என்பது அரசியல் அறிவியல், தத்துவம், சமூகவியல், உளவியல், சட்டம் மற்றும் கணிதம் ஆகியவற்றின் கருத்துக்களை ஒருங்கிணைப்பதன் மூலம் சமூக நடத்தை, பொது மனப்பான்மைகள் மற்றும் வளத் திட்டமிடல் ஆகியவற்றில் செல்வாக்கு செலுத்தும் அறிவியல் முயற்சியாகும். குறிப்பிட்ட சமூகப் பிரச்சினைகளைத் தீர்க்க சமூக அறிவியல் கொள்கைகளைப் பயன்படுத்துபவர் **சமூகப் பொறியாளர்** என்று அழைக்கப்படுகிறார். இது சமூக நனவில் ஒரு அறிவியல் தலையீடு. அரசியல் ஆர்வலர்களைப் போலல்லாமல், சமூகப் பொறியாளர்கள் விஞ்ஞானிகளைப் போல சமூக அமைப்புகளை பகுப்பாய்வு செய்து புரிந்துகொள்ள அறிவியல் முறையைப் பயன்படுத்துகின்றனர்.
# சமூகப் பொறியியல்

## வரலாறு

"சமூகப் பொறியாளர்கள்" என்ற சொல் முதன்முதலில் 1894 இல் டச்சு தொழிலதிபர் ஜே.சி. வான் மார்கென் என்பவரால் பயன்படுத்தப்பட்டது. நமது உலகின் உயிரற்ற பொருட்களை நிர்வகிக்க தொழில்நுட்ப வல்லுநர்கள் மற்றும் பிறர் இருப்பது போலவே, நமது உலகின் உணர்வுப் பொருட்களை நிர்வகிக்க சமூகப் பொறியாளர்கள் எனப்படும் வல்லுநர்கள் தேவை என்பதே அவரது கருத்து. சமூகப் பொறியியல் என்ற இந்தக் கருத்து 1899 இல் அமெரிக்காவில் அறிமுகப்படுத்தப்பட்டது மற்றும் சமூக சிந்தனையாளர்களிடையே பரவியது.  
சர்வாதிகார அரசியல் அமைப்பு இருந்த பல நாடுகளில் சமூக பொறியியலின் பயன்பாடுகளைக் காணலாம். இதற்கு எடுத்துக்காட்டுகளாக, சோவியத் ஒன்றியத்தில் பழைய உருசியப் பேரரசின் ஜாரிச மனநிலையிலிருந்து மக்களை லெனின் புதிய சோவியத் மனிதனாக மாற்றுவதற்கான முயற்சிகள், சீனாவில் மா சே துங் தலைமையில் முன்னெடுக்கப்பட்ட மாபெரும் முன்னோக்கிய பாய்ச்சல் மற்றும் கலாச்சாரப் புரட்சி போன்ற பிரச்சாரத் திட்டங்கள் மற்றும் நாஜி ஜெர்மனி காலத்தில் ஜோசப் கோயபெல்ஸ் தலைமையிலான பிரச்சாரத் திட்டங்கள் ஆகியவை அடங்கும்.  
ஜனநாயக ஆட்சிகளில், போதைப்பொருள் பயங்கரவாதம் மற்றும் பிற காரணிகளின் தாக்கங்களுக்கு எதிராக சமூக பொறியியலைப் பயன்படுத்துவதற்கான வழிகளையும் அரசாங்கங்கள் தேடுகின்றன.
# சமூகப் பொறியியல்

## கார்ல் பாப்பர்

பிரபல சிந்தனையாளர் கார்ல் பாப்பரின் ஆய்வுகள் இந்த சமூக அறிவியல் துறையை ஒழுங்கமைத்தன. அவரது புகழ்பெற்ற படைப்பான "திறந்த சமூகமும் அதன் எதிரிகளும்" எனும் நூலில் அவர் ஜனநாயக சமூக பொறியியலின் அடிப்படைக் கொள்கைகளை துண்டு துண்டாக ஆராய்ந்து, அதை கற்பனாவாத (இலட்சியப்படுத்தப்பட்ட) சமூக பொறியியலுடன் வேறுபடுத்துகிறார்.  
கார்ல் பாப்பர் கீழ்கண்டவாறு கூறுகிறார்:
”சமூகத்தில் சிறந்த மற்றும் இறுதி நன்மைக்காகப் போராடுவதற்கான வழிகளைத் தேடுவதற்குப் பதிலாக, சமூகத்தில் சிறந்த மற்றும் மிகவும் அவசரமான தீமைக்கு எதிராகப் போராடுவதற்கான வழிகளைத் தேட வேண்டும் என வலியுறுத்துகிறார்”.
# சமூகப் பொறியியல்

## இதனையும் காண்க

- சமூக அறிவியல்
- அரசியல் அறிவியல்
# இராம வர்ம கொச்சனியன் தம்புரான்

**இராம வர்ம கொச்சனியன் தம்புரான்** (*Rama Varma Kochaniyan Thampuran*) என்பவர் இந்திய அரசகுடும்பத்தைச் சேர்ந்தவராவார். 1912 ஆம் ஆண்டு சூன் மாதம் 2 ஆம் தேதியன்று இவர் பிறந்தார். வலிய தம்புரான் அல்லது கொச்சி அரச குடும்பத்தின் மூத்த ஆண் உறுப்பினர் என்று அறியப்படுகிறார். துடுப்பாட்டம் மற்றும் டென்னிசு விளையாட்டு வீரராக இருந்தார். இவரது மனைவி சாரதா மணி, ஐந்தாம் ரவி வர்மாவின் பேத்தி ஆவார். அனைத்து அரச குடும்பத்திலும் மிக நீண்ட காலம் வாழ்ந்த உறுப்பினர்களில் ஒருவர் என்ற சிறப்புக்கு உரிய்வராக உள்ளார்.
# இராம வர்ம கொச்சனியன் தம்புரான்

## வாழ்க்கைக் குறிப்பு

இராம வர்ம கொச்சனியன் தம்புரான் எர்ணாகுளம் மகாராசா கல்லூரியில் இடைநிலைப் படிப்பை படித்து முடித்தார். கல்கத்தா பல்கலைக்கழகத்தில் வணிகத்தில் பட்டம் பெற்றார்.  
அரசுப் பணியை ஏற்றுக்கொண்டு, குடிமைப் பொருள் வழங்கல் துறை மற்றும் சாலைப் போக்குவரத்துக் கழகம் உட்பட பல்வேறு துறைகளில் பணியாற்றினார்.  
2014 ஆம் ஆண்டு பிப்ரவரி மாதம் 5 ஆம் தேதியன்று இறந்தார்.
# கிராஸ்னதார்

## வரலாறு

இந்த நகரம் 1793 ஆம் ஆண்டில் கருங்கடல் கோசாக்குகளால் ரஷ்யாவின் தெற்கு எல்லையைக் காப்பதற்காக ஒரு கோட்டையாக நிறுவப்பட்டது. ஆரம்பத்தில் இதற்கு **எக்கத்தரீனோடார்** என்று பெயரிடப்பட்டது, பின்னர் 1920 இல் கிராஸ்னதார் என மறுபெயரிடப்பட்டது.
# கிராஸ்னதார்

## பொருளாதாரம்

கிராஸ்னதார் தெற்கு ரஷ்யாவின் ஒரு முக்கிய பொருளாதார மையமாகும். இப்பகுதியின் விவசாய விளைபொருட்களை பதப்படுத்துதல், இயந்திரங்கள் தயாரித்தல், பெட்ரோலியம் சுத்திகரிப்பு மற்றும் ஜவுளித் தொழில்கள் முக்கியத்துவம் வாய்ந்தவை.
# வி. த. கலைச்செல்வன்

**வி. த. கலைச்செல்வன்** (*V. T. Kalaiselvan*) என்பவர் இந்திய அரசியல்வாதியும் தமிழ்நாடு சட்டமன்ற மேனாள் உறுப்பினரும் ஆவார். கலைச்செல்வன் கடலூர் மாவட்டம் விருத்தாச்சலம் நகரைச் சேர்ந்தவர். கலைச்செல்வன் விருத்தாசலம் திரு கொளஞ்சியப்பர் அரசுக் கல்லூரியில் இளநிலை அறிவியல் கல்வியினை முடித்துள்ளார். இவர் அனைத்திந்திய அண்ணா திராவிட முன்னேற்றக் கழகத்தினைச் சார்ந்தவர். இவர், 2016ஆம் ஆண்டு தமிழ்நாடு சட்டமன்றத்திற்கு நடைபெற்ற தேர்தலில் விருத்தாச்சலம் சட்டமன்றத் தொகுதியில் போட்டியிட்டு வெற்றி பெற்று சட்டமன்ற உறுப்பினர் ஆனார்.
# பி. வி. பாரதி

**பி. வி. பாரதி** (*P. V. Bharathi *) என்பவர் இந்திய அரசியல்வாதியும் தமிழ்நாடு சட்டமன்ற மேனாள் உறுப்பினரும் ஆவார். பாரதி மயிலாடுதுறை மாவட்டம் திருவெண்காடு நகரைச் சேர்ந்தவர். பூம்புகார் மேலையூரில் உள்ள பூம்புகார்க் கல்லூரியில் இவர் வணிகவியலில் இளநிலைப் பட்டம் பெற்றுள்ளார். அனைத்திந்திய அண்ணா திராவிட முன்னேற்றக் கழகத்தினைச் சார்ந்தவர். இவர், 2016ஆம் ஆண்டு தமிழ்நாடு சட்டமன்றத்திற்கு நடைபெற்ற தேர்தலில் சீர்காழி சட்டமன்றத் தொகுதியில் போட்டியிட்டு வெற்றி பெற்று சட்டமன்ற உறுப்பினர் ஆனார்.
# வீ. இராதாகிருஷ்ணன்

**வீ. இராதாகிருஷ்ணன்** (*V. Rathakrishnan*) என்பவர் இந்திய அரசியல்வாதியும் தமிழ்நாடு சட்டமன்ற மேனாள் உறுப்பினரும் ஆவார். இராதாகிருஷ்ணன் மயிலாடுதுறை மாவட்டம் ஆனதாண்டவபுரத்தினைச் சேர்ந்தவர். மேனிலைப் பள்ளிக் கல்வியினை முடித்துள்ள இராதாகிருஷ்ணன் அனைத்திந்திய அண்ணா திராவிட முன்னேற்றக் கழகத்தினைச் சார்ந்தவர். இவர், 2016ஆம் ஆண்டு தமிழ்நாடு சட்டமன்றத்திற்கு நடைபெற்ற தேர்தலில் மயிலாடுதுறை சட்டமன்றத் தொகுதியில் போட்டியிட்டு வெற்றி பெற்று சட்டமன்ற உறுப்பினர் ஆனார்.
# இரத்தினகிரி - 68

### குறிப்பு

- வெளியிடப்பட்ட ஆண்டு : 1975 *(வேறுபட்ட மூலாதாரம்)*
- காலம் : தாமதமாக (140 - 145 நாட்கள்)
- மகசூல்: 50 - 55 குவிண்டால் / எக்டேர்
- முக்கிய அம்சங்கள்: தாழ்வான பகுதிகளுக்கு ஏற்றது.
- இரத்தினகிரி - 68 நெல் இரகத்தை, ஆந்திர மாநிலத்திலும் பயிரிடப்படுவதாக அறியப்பட்டது.
- இரத்தினகிரி - 68 நெல் இரகத்தை, அறிவிப்பு நாள்: நவம்பர் 26, 1986 மற்றும் வெளியான ஆண்டு: 1975 எனவும் மற்றுமொரு மூலத்தில் தெரிவிக்கப்பட்டுள்ளது.
# இரத்தினகிரி - 68

## இவற்றையும் காண்க

- இரத்தினகிரி, மகாராட்டிர மாநில, இரத்னகிரி மாவட்டத்தில் உள்ள ஒரு துறைமுக நகரம்.
- இரத்தினகிரி பாலமுருகன் கோயில், தமிழ்நாடு மாநிலத்தின் இராணிப்பேட்டை மாவட்டத்தில் உள்ள ஒரு வழிபாட்டுத் தலம்.
# இரா. கோவிந்தசாமி

**இரா. கோவிந்தசாமி** (*R. Govindasamy*) என்பவர் இந்திய அரசியல்வாதியும் தமிழ்நாடு சட்டமன்ற மேனாள் உறுப்பினரும் ஆவார். இவர் கடலூர் மாவட்டம் விருத்தாச்சலம் நகரைச் சேர்ந்தவர். மருத்துவரான கோவிந்தசாமி பாட்டாளி மக்கள் கட்சியினைச் சார்ந்தவர். இவர் முதலில் 1996ஆம் ஆண்டு நடைபெற்ற தமிழ்நாடு சட்டமன்றத் தேர்தலில் விருத்தாச்சலம் சட்டமன்றத் தேர்தலில் போட்டியிட்டு 6,885 வாக்குகள் வித்தியாசத்தில் தோல்வியடைந்தார். இதன் பின்னர் 2001ஆம் ஆண்டு தமிழ்நாடு சட்டமன்றத்திற்கு நடைபெற்ற தேர்தலில் போட்டியிட்டு வெற்றி பெற்று சட்டமன்ற உறுப்பினர் ஆனார். 2006ஆம் ஆண்டு நடைபெற்ற சட்டமன்றத் தேர்தலில் மூன்றாவது முறையாகப் போட்டியிட்டு தேமுதிக தலைவரும் நடிகருமான விசயகாந்திடம் தோல்வியடைந்தார்.  
2019ஆம் ஆண்டு நடைபெற்ற இந்தியப் பொதுத்தேர்தலிலும் பாட்டாளி மக்கள் கட்சியின் வேட்பாளராக கடலூர் மக்களவைத் தொகுதியில் போட்டியிட்டு வெற்றி வாய்ப்பினை இழந்தார்.
# பல்லூடக பல்கலைக்கழகம்

**பல்லூடக பல்கலைக்கழகம்** (மலாய்: *Universiti Multimedia*; ஆங்கிலம்: *Multimedia University*; (**MMU**) என்பது மலேசியா, சைபர்ஜெயா மற்றும் மலாக்காவில் உள்ள ஒரு தனியார் ஆய்வுப் பல்கலைக்கழகம் ஆகும். 1997-ஆம் ஆண்டு நிறுவப்பட்ட இந்தப் பல்கலைக்கழகம், மலேசியாவின் முதல் தனியார் பல்கலைக்கழகம்; மேலும் அரசு சார்ந்த பல்கலைக்கழகங்களின் கூட்டணி (GLU) உறுப்பு அமைப்பாகவும் செயல்படுகிறது.  
1996-ஆம் ஆண்டில், மலேசிய அரசாங்கம் நாட்டின் உயர்கல்வித் துறையை தாராள மயமாக்குவதற்கும், மனித மூலதன மேம்பாட்டை உயர்த்தும் செயல்பாட்டில் தனியார்க் கல்வித் துறையை ஈடுபடுத்துவதற்கும் முயற்சிகளைத் தொடங்கியது. இதன் விளைவாக, ஒரு பல்கலைக்கழகத்தை நிறுவுவதற்கான முன்னோடித் திட்டத்தை முன்னெடுத்துச் செல்வதற்கு ஒரு தனியார் நிறுவனத்தின் உதவியை மலேசிய கல்வி அமைச்சு நாடியது.  
அக்டோபர் 1996-இல், மலேசியாவின் முதல் தனியார் பல்கலைக்கழகத்தை நிறுவுவதற்கான சிறப்புத் தகுதியை டெலிகோம் மலேசியா பெற்றது. அந்த வகையில் மலாக்காவில் டெலிகாம் பலகலைக்கழகம் *(Universiti Telekom)* நிறுவப்பட்டது.
# பல்லூடக பல்கலைக்கழகம்

## பொது

பல்லூடக பல்கலைக்கழகத்திற்கு இரண்டு முதன்மை வளாகங்கள் உள்ளன சைபர்ஜெயாவில் ஒரு பிரதான வளாகம்; மற்றும் மலாக்காவில் மற்றொரு வளாகமும் செயல்பாட்டில் உள்ளன. சைபர்ஜெயா வளாகத்தில், ஏழு துறைகள் உள்ளன; ஒவ்வொன்றும் குறிப்பிட்ட கல்வித் துறைகளுக்காக ஒதுக்கப்பட்டுள்ளன.  
இதற்கிடையில், மலாக்கா வளாகத்தில் நான்கு துறைகளும் ஒரு கல்வி நிறுவனமும் உள்ளன. இரண்டு வளாகங்களின் உயர்க் கல்வித் திட்டங்களை **பட்ட மேற்படிப்பு கல்விக் கழகம்** *(The Institute for Postgraduate Studies)* (**IPS**) எனும் கல்வி அமைப்பு கண்காணிக்கிறது.
# பல்லூடக பல்கலைக்கழகம்

## சிறப்புத் தகுதிகள்

பல்லூடக பல்கலைக்கழகம், 2014 மற்றும் 2017-ஆம் ஆண்டுகளுக்கு இடையில் கணினி அறிவியல் மற்றும் மின் பொறியியல் துறையில் உலக பல்கலைக்கழக தரவரிசை பட்டியலில் உலகளவில் சிறந்த 151-200 பல்கலைக்கழகங்களில் ஒன்றாகத் தொடர்ந்து தரவரிசைப்படுத்தப்பட்டது. இந்தப் பலகலைக்கழகத்தின் மொத்த மாணவர்களில் 92% பேர் இளங்கலை பட்டதாரிகள் ஆவார்கள்.  
2020-ஆம் ஆண்டில், டைம்ஸ் உயர் கல்வி அமைப்பு *(Times Higher Education (THE) World University Rankings)* உலகப் பல்கலைக்கழக தரவரிசையில் முதல் பத்து மலேசிய பல்கலைக்கழகங்களில் ஒன்றாக பல்லூடக பல்கலைக்கழகம் (**MMU**) தரவரிசைப்படுத்தப்பட்டது.
# பெருங்குரங்கினத் திட்டம்

**பெருங்குரங்கினத் திட்டம்** (*The Great Ape Project* அல்லது *GAP*) என்பது பொனொபோக்கள், சிம்பன்சிகள், கொரில்லாக்கள் மற்றும் ஒராங்குட்டான்கள் ஆகிய மனிதரல்லாப் பெருங்குரங்குகளுக்கு அடிப்படை சட்ட உரிமைகளை வழங்குதலை முன்னெடுக்கும் ஒரு சர்வதேச அமைப்பாகும். 1993-ம் ஆண்டு நிறுவப்பட்டு முதனியியலாளர்கள், மானுடவியலாளர்கள், நெறிமுறை வல்லுநர்கள் மற்றும் இதர துறைகளைச் சேர்ந்த அறிஞர்களைக் கொண்ட இவ்வமைப்பானது ஐக்கிய நாடுகளின் பெருங்குரங்கின உரிமைப் பிரகடனத்தை ஆதரித்து அதனடிப்படையில் இச்செயற்பாட்டினை முன்னெடுக்கின்றது.  
உயிரியல் பூங்காவில் பார்வையாளர்களுடன் புகைப்படம் எடுத்துக்கொள்ளும் 2 வயது சிம்பன்சி குட்டி.]]  
வாழும் உரிமை, தனிப்பட்ட சுதந்திரத்தைப் பாதுகாத்தல், மற்றும் சித்திரவதையிலிருந்து விடுதலை ஆகியன இவ்வமைப்பு பரிந்துரைக்கும் உரிமைகளாகும். கூடுதலாக இந்த அமைப்பு ஒரு எண்ணிக்கைக் கணக்கெடுப்புத் திட்டத்தின் மூலம் ஐக்கிய அமெரிக்காவில் தனிப்பட்ட பெருங்குரங்கு வகைகளின் செயற்பாட்டையும் கண்காணிக்கிறது. இவ்வுரிமைகள் நிறுவப்பட்டதும், சிறைபிடிக்கப்பட்டுள்ள பெருங்குரங்கு வகை விலங்குகளை அனைத்தையும் விடுவிக்க இவ்வமைப்பு முனையும். ஐக்கிய அமெரிக்காவில் மட்டும் தற்போது 3,100 பெருங்குரங்கு வகை விலங்குகள் மனிதர்கள் பிடியில் வைக்கப்பட்டுள்ளன, இதில் 1,280 குரங்குகள் உயிரி மருத்துவ ஆராய்ச்சிக் கூடங்களில் உள்ளன.
# பெருங்குரங்கினத் திட்டம்

## இவற்றையும் காண்க

- விலங்குரிமை
- பெருங்குரங்கின நபர்த்தன்மை
- பெருங்குரங்கின பரிசோதனைத் தடை
- பன்னாட்டு முதனி வர்த்தகம்
- ஜேன் குட்டால்
- மனிதரல்லா முதனிகள் மீதான விலங்குப் பரிசோதனைகள்
# கிரிராசு பிரசாத் திவாரி

**கிரிராசு பிரசாத் திவாரி** (*Giriraj Prasad Tiwari*) ஓர் இந்திய அரசியல்வாதி ஆவார்.
# கிரிராசு பிரசாத் திவாரி

## வாழ்க்கை மற்றும் தொழில்

கிரிராசு பிரசாத் திவாரி பரத்பூர் மாவட்டத்தில் உள்ள பயானா கோட்டத்தின் பித்யாரி கிராமத்தில் 1920 ஆம் ஆண்டு திசம்பர் மாதம் 20 ஆம் தேதியன்று பிறந்தார்.  
1986 ஆம் ஆண்டு முதல் 1990 ஆம் ஆண்டு வரை இராசத்தான் சட்டமன்றத்தின் சபாநாயகராகப் பணியாற்றினார்.  
2025 ஆம் ஆண்டு அக்டோபர் மாதம் 2 ஆம் தேதியன்று தன்னுடைய 104 வயதில் இறந்தார்.
# அணு காந்த அதிர்வு நிறமாலையியல்
# அணு காந்த அதிர்வு நிறமாலையியல்

#### *முதன்மைக் கட்டுரை: வேதியியல் மாற்றம்*

வேதியியல் மாற்றத்திற்கான எடுத்துக்காட்டு: ஹெக்ஸாபோரேன் B <sub>6</sub> H <sub>10</sub> இன் NMR நிறமாலை , அதிர்வெண்ணில் உச்சங்கள் மாற்றப்பட்டதைக் காட்டுகிறது, இது மூலக்கூறு அமைப்பு பற்றிய துப்புகளைத் தருகிறது  
அணுக்கரு சுழல் நிலைகளுக்கு இடையிலான ஆற்றல் வேறுபாடு Δ *E* காந்தப்புலத்திற்கு ( ஜீமன் விளைவு ) விகிதாசாரமாகும். Δ *E* கருவின் மின்னணு சூழலுக்கும் உணர்திறன் கொண்டது, இது வேதியியல் மாற்றம், δ என அழைக்கப்படுகிறது. NMR வரைபடங்களின் எளிய வகைகள் மூலக்கூறில் ஆய்வு செய்யப்படும் கருக்களின் வெவ்வேறு வேதியியல் மாற்றங்களின் வரைபடங்கள் ஆகும். δ இன் மதிப்பு பெரும்பாலும் "கவசம்" என்ற சொற்களில் வெளிப்படுத்தப்படுகிறது: கவச கருக்கள் அதிக Δ *E ஐக்* கொண்டுள்ளன . δ மதிப்புகளின் வரம்பு சிதறல் என்று அழைக்கப்படுகிறது. இது <sup>1</sup> H சமிக்ஞைகளுக்கு மிகவும் சிறியது, ஆனால் மற்ற கருக்களுக்கு மிகப் பெரியது. NMR சமிக்ஞைகள் ஒரு குறிப்பு சமிக்ஞையுடன் தொடர்புடையவை, பொதுவாக TMS ( டெட்ராமெதில்சிலேன் ) உடன் தொடர்புடையவை. கூடுதலாக, NMR சமிக்ஞைகளின் விநியோகம் புலம் சார்ந்தது என்பதால், இந்த அதிர்வெண்கள் ஸ்பெக்ட்ரோமீட்டர் அதிர்வெண்ணால் வகுக்கப்படுகின்றன. இருப்பினும், நாம் Hz ஐ MHz ஆல் வகுக்கிறோம் என்பதால், இதன் விளைவாக வரும் எண் மிகவும் சிறியதாக இருக்கும், எனவே இது ஒரு மில்லியனால் பெருக்கப்படுகிறது. எனவே இந்த செயல்பாடு "வேதியியல் மாற்றம்" எனப்படும் ஒரு லொக்கேட்டர் எண்ணை ஒரு மில்லியனுக்கு பாகங்களின் அலகுகளுடன் வழங்குகிறது. வேதியியல் மாற்றம் கட்டமைப்பு தகவல்களை வழங்குகிறது.  
வேதியியல் மாற்றங்களின் (மற்றும் J கள், கீழே காண்க) மாற்றம் நிறமாலையை *ஒதுக்குதல் என்று அழைக்கப்படுகிறது. டயமக்னடிக் கரிம சேர்மங்களுக்கு, பெரிய தரவுத்தளங்கள் மற்றும் எளிதான கணக்கீட்டு கருவிகள் காரணமாக* <sup>1</sup> H மற்றும் <sup>13</sup> C NMR நிறமாலையின் ஒதுக்கீடுகள் மிகவும் நுட்பமானவை. பொதுவாக, புரோட்டான்களுக்கான வேதியியல் மாற்றங்கள் மிகவும் கணிக்கக்கூடியவை, ஏனெனில் மாற்றங்கள் முதன்மையாக கேடய விளைவுகளால் (எலக்ட்ரான் அடர்த்தி) தீர்மானிக்கப்படுகின்றன. பல கனமான கருக்களுக்கான வேதியியல் மாற்றங்கள் உற்சாகமான நிலைகள் ("பாரா காந்த" கேடய டென்சருக்கு பங்களிப்பு) உள்ளிட்ட பிற காரணிகளால் மிகவும் வலுவாக பாதிக்கப்படுகின்றன. இந்த பாரா காந்த பங்களிப்பு, பாரா காந்தத்தன்மையுடன் தொடர்பில்லாதது ) வேதியியல் மாற்றங்களின் போக்குகளை சீர்குலைப்பது மட்டுமல்லாமல், பணிகளை சிக்கலாக்குகிறது, ஆனால் இது மிகப் பெரிய வேதியியல் மாற்ற வரம்புகளுக்கும் வழிவகுக்கிறது. எடுத்துக்காட்டாக, பெரும்பாலான கரிம சேர்மங்களுக்கான பெரும்பாலான <sup>1 H NMR சமிக்ஞைகள் 15 ppm க்குள் உள்ளன. 31</sup> P NMR க்கு, வரம்பு நூற்றுக்கணக்கான ppm ஆகும்.  
பாரா காந்த NMR நிறமாலையியல் முறையில் , மாதிரிகள் பாரா காந்தத்தன்மை கொண்டவை, அதாவது அவை இணைக்கப்படாத எலக்ட்ரான்களைக் கொண்டுள்ளன. பாரா காந்தத்தன்மை மிகவும் மாறுபட்ட வேதியியல் மாற்றங்களுக்கு வழிவகுக்கிறது. <sup>1</sup> H NMR நிறமாலையியல் முறையில், வேதியியல் மாற்ற வரம்பு ஆயிரக்கணக்கான ppm வரை பரவக்கூடும்.
# அணு காந்த அதிர்வு நிறமாலையியல்

### தொடர்பு நிறமாலையியல்
# அ. இர. இளம்பரிதி

**அ. இர. இளம்பரிதி** (*Ilamparthi A. R.*) இந்தியாவைச் சேர்ந்த ஒரு சதுரங்க கிராண்டுமாசுட்டர் ஆவார். 2009 ஆம் ஆண்டு மார்ச்சு மாதம் 28 ஆம் தேதியன்று பிறந்தார். பிடே அமைப்பு 2025 ஆம் ஆண்டு இவருக்கு சதுரங்க கிராண்டுமாசுட்டர் பட்டத்தை வழங்கியுள்ளது. தமிழ்நாட்டின் சென்னையைச் சேர்ந்த இவர் இந்தியாவின் 90 ஆவது கிராண்டு மாசுட்டராகவும் தமிழ்நாட்டின் 35 ஆவது கிராண்டு மாசுட்டராகவும் சிறப்பு பெற்றுள்ளார்.
# அ. இர. இளம்பரிதி

## சதுரங்க வாழ்க்கை

2023 ஆம் ஆண்டு பிப்ரவரி மாதத்தில் உலக இளைஞர் சதுரங்க வெற்றியாளர் பட்டத்தை 14 வயதுக்கு உட்பட்டோர் பிரிவில் வென்ற சில நாட்களில் உலக விரைவு சதுரங்க இளையோர் வெற்றியாளர் போட்டியில் 14 வயதுக்குட்பட்ட ஆண்கள் பிரிவில் இவர் வென்றார்.  
2024 ஆம் ஆண்டு சூலை மாதத்தில் நடைபெற்ற சுலோவாக்கியா சதுரங்க திறந்தநிலை போட்டியில் ஐந்து வீரர்களுடன் மூன்றாவது இடத்தைப் பிடித்தார். இறுதியில் சமநிலை முறிவு ஆட்டங்களில் வெற்றி பெற்று போட்டியில் மூன்றாவது இடத்தைப் பிடித்தார்.  
2024 ஆம் ஆண்டு நவம்பர் மாதத்தில் நடைபெற்ற சிங்சு காம்பிட் தரப்புள்ளி திறந்தநிலை போட்டியில் 7.5/8 என்ற புள்ளிகள் கணக்கில் வென்றார். இரண்டாம் இடத்தைப் பிடித்தவர் இவரை விட ஓர் அரைப் புள்ளி மட்டுமே பின்தங்கியிருந்தார் என்பது குறிப்பிடத்தக்கதாகும்.  
2025 ஆம் ஆண்டு ஆகத்து மாதத்தில் நடைபெற்ற வேலம்மாள் எம் எச்.எசு. உலக பள்ளிகள் அணி வெற்றியாளர் போட்டியில் இளம்பரிதி விளையாடினார். இவர் இடம்பெற்றிருந்த அணி போட்டியில் தங்கப் பதக்கம் வென்றது. நான்காவது பலகையில் விளையாடிய இவர் தனிநபர் தங்கப் பதக்கத்தையும் வென்றார்.  
2025 ஆம் ஆண்டு அக்டோபர் மாதத்தில் போசுனியா மற்றும் எர்சகோவினாவில் நடந்த பிச்செல்சினா சதுரங்கப் போட்டியில் இளம்பரிதி பட்டம் வென்றார். இப்போட்டியில் சதுரங்க கிராண்டு மாசுட்டர் ஆவதற்கான விதிமுறையான 2500 தரப்புள்ளிகளை பெற்றார். இதன் மூலம் இளம்பரிதிக்கு இந்தியாவின் 90ஆவது மற்றும் தமிழகத்தின் 35ஆவது சதுரங்க கிராண்டு மாசுட்டர் என்ற சிறப்பு கிடைத்தது.
# பெருங்குரங்கின நபர்த்தன்மை

க்கள்]]
**பெருங்குரங்கின நபர்த்தன்மை** (*Great ape personhood*) என்பது பெருங்குரங்கினக் குடும்பத்தின் மனிதரல்லா உறுப்பினர்களான பொனொபோக்கள், சிம்பன்சிகள், கொரில்லாக்கள் மற்றும் ஒராங்குட்டான்களுக்கு நபர்த்தன்மை மற்றும் சில சட்டப் பாதுகாப்புகளை விரிவுபடுத்துவதற்கான ஒரு இயக்கமாகும்.  
இவ்வியக்கத்தின் ஆதரவாளர்களில் முதனியியலாளர்களான ஜேன் குடால் மற்றும் டான் பிரின்ஸ்-ஹியூஸ், பரிணாம உயிரியலாளர் ரிச்சர்ட் டாக்கின்ஸ், மெய்யியல் அறிஞர்களான பாவோலா கவாலியேரி மற்றும் பீட்டர் சிங்கர், மற்றும் சட்ட அறிஞர் ஸ்டீவன் வைஸ் ஆகியோர் முதன்மையானவர்கள் ஆவர்.
# பெருங்குரங்கின நபர்த்தன்மை

## வரையறை

பெரிய மனிதக்குரங்கு இனங்களின் குணாதிசயங்களைக் கருத்தில் கொண்டு வெறும் விலங்கு வன்கொடுமை தடுப்புச் சட்டத்தின் கீழ் மட்டும் அவற்றைக் காக்காது கூடுதலாக அவற்றின் உணர்திறனையும் நபர்த்தன்மையையும் சட்டபூர்வமாக அங்கீகரிக்க வேண்டும் என்பதே பெருங்குரங்குகளின் நபர்த்தன்மை என்ற சிந்தனையின் மையக் கருத்தாகும். மனிதரல்லா முதனி வகை விலங்கினங்களுக்கு நபர்த்தன்மை வழங்குவது என்பது அவற்றின் தனிப்பட்ட நலத்தேவைகளைக் கருத்தில் கொள்ளும் செயலை உள்ளடக்கியது.
# பெருங்குரங்கின நபர்த்தன்மை

## விவரிப்பு

எந்தவொரு முன்மொழியப்பட்ட அல்லது ஏற்றுக்கொள்ளப்பட்ட பிரகடனத்தின் சரியான சொல்லாக்கத்தைப் பொறுத்து, பெருங்குரங்குகளுக்கான நபர்த்தன்மையானது தேசிய மற்றும் சர்வதேச சட்டங்களின் கீழ் பாதுகாப்புகள் மற்றும் கடமைகள் குறித்த சில கேள்விகளை எழுப்புகிறது:  
- மனித உரிமைகளுக்கான உலகளாவிய பிரகடனத்தின் பிரிவுகள் 7–29
- நாடற்ற நபர்களின் நிலை தொடர்பான 1954 மாநாடு மற்றும் நபர்களுக்கான தேசியம் மற்றும் குடியுரிமை தொடர்பான நாடற்ற தன்மையைக் குறைப்பதற்கான 1961 மாநாடு
- குழந்தைகளின் உரிமைகள் பிரகடனத்தின் விதிகள் 4 மற்றும் 5
# பெருங்குரங்கின நபர்த்தன்மை

## இவற்றையும் காண்க

- மனிதரல்லா முதனிகள் மீதான விலங்குப் பரிசோதனைகள்
- விலங்குகளிடம் உணர்வு
- பெருங்குரங்கினத் திட்டம்
- பன்னாட்டு முதனி வர்த்தகம்
- விலங்கினவாதம்
# நவிண்டில்

**நவிண்டில்** இலங்கையின் வட மாகாணத்தில் யாழ்ப்பாண மாவட்டத்தில் வடமராட்சிப் பகுதியில் நெல்லியடிக்கு அருகாமையில் அமைந்துள்ள ஊராகும். இவ்வூர் வடமராட்சி தென்மேற்கு பிரதேச செயலகப் பிரிவினுள், கரணவாய் வடமேற்கு எல்லையில் அமையப்பெற்றுள்ளது.
# நவிண்டில்

## சனசமூக நிலையங்கள்

- நவிண்டில் கலைமகள் சனசமூக நிலையம்
- நவிண்டில் நாவலன் சனசமூக நிலையம்
- நவிண்டில் வளர்மதி சனசமூக நிலையம்
- நவிண்டில் சித்திராலயா சனசமூக நிலையம்
- கம்பன் சனசமூக நிலையம் (சக்கலாவத்தை)
# நவிண்டில்

## பாடசாலைகள்/கல்வி நிறுவனங்கள்

- கேம்பிறிஜ் கலாசாலை
- நவிண்டில் கலைமதி முன்பள்ளி
- நவிண்டில் கதிர் முன்பள்ளி
# நவிண்டில்

## ஆலயங்கள்

- நவிண்டில் சிவகாமி அம்மன் கோவில்
- நவிண்டில் குளவியடி அம்மன் தேவஸ்தானம்
- நவிண்டில் கியாந்தோட்டம் சுந்தர ஐயப்பன் ஆலயம்
- நவிண்டில் குலனையம்பதி விநாயகர் ஆலயம்
- நவிண்டில் பூதவிநாயகர் (பூதவராயர்) ஆலயம்
- நவிண்டில் கப்பியந்தோட்ட பெரியஞ்சீமா ஞானவைரவர் ஆலயம்
- நவிண்டில் மொட்டயதோட்டம் சூலவைரவர் ஆலயம்
- நவிண்டில் சக்கலாவத்தை ஞானவைரவர் ஆலயம்
# இலங்கை உள்நாட்டுப் போரில் இலங்கை ஊர்காவல் படையினரின் பங்களிப்பு

இலங்கை உள்நாட்டுப் போர் (1983-2009) காலகட்டத்தில், உள்ளூர் பாதுகாப்பு அமைப்பில் இலங்கை இராணுவ துணைப் படையினர் (Home Guards) எனப்படும் துணை இராணுவ அமைப்பு ஒரு குறிப்பிடத்தக்க பங்கைக் கொண்டிருந்தது. மோதலின் போது, துணைப் படையினர் ஆரம்பத்தில் போதிய உபகரணங்கள் இல்லாத ஒரு சுய-பாதுகாப்புப் படையாக இருந்து, பின்னர் அரசாங்கத்தால் ஒழுங்கமைக்கப்பட்ட மற்றும் ஆயுதம் தாங்கிய ஒரு பிரிவாக உருவெடுத்தது. இது காவல்துறை மற்றும் இராணுவத்துடன் நெருக்கமாகச் செயல்பட்டது.  
ஆயினும், அதன் செயல்பாடுகள் சர்ச்சைக்குரியதாகவே இருந்தன: பாதுகாப்புப் படையாக செயல்பட்டதுடன், துணைப் படையினர் மீது மனித உரிமை மீறல்கள், இன அடிப்படையிலான வன்முறையில் பங்கேற்பது மற்றும் பிற அட்டூழியங்கள் போன்ற குற்றச்சாட்டுகள் மீண்டும் மீண்டும் சுமத்தப்பட்டன.
| injuries = 78+ தமிழ் பொதுமக்கள் காயமடைந்தார்
| perpetrators = இலங்கை இராணுவம், இலங்கை ஊர்க்காவல் படையினர், இலங்கை காவல்துறை, இலங்கை கடற்படை
| mapframe = no
| weapons =
}}
# இலங்கை உள்நாட்டுப் போரில் இலங்கை ஊர்காவல் படையினரின் பங்களிப்பு

## 1984-1998 காலப்பகுதியில் இடம்பெற்ற படுகொலைகளின் வரலாற்றுப் பின்னணி

1984 மற்றும் 1998-க்கு இடையில், இலங்கை முகப்பு காவலர்கள் (Home Guards) எனும் அரசு அங்கீகாரம் பெற்ற துணை இராணுவக் குழுவால், பொதுமக்கள் மீதான தாக்குதல்கள் தொடர்பான 26 ஆவணப்படுத்தப்பட்ட சம்பவங்கள் நிகழ்ந்தன. 1990 ஆகஸ்ட் 3-ஆம் தேதி நடந்த காத்தான்குடி பள்ளிவாசல் படுகொலைக்கு முன்னர், முகப்பு காவலர்கள் சம்பந்தப்பட்ட 14 தாக்குதல்கள் பொதுமக்கள் மீது நிகழ்த்தப்பட்டதாகப் பதிவு செய்யப்பட்டுள்ளது. இந்தத் தாக்குதல்கள் தொடர்ந்து குவிந்ததால், பொதுமக்களுக்கு எதிரான குறிவைத்த வன்முறையின் நீடித்த ஒரு வடிவத்தை இது ஏற்படுத்தியது, இதுவே பின்னர் காத்தான்குடி பள்ளிவாசல் தாக்குதல் நிகழ்வதற்கான ஒரு சூழலை உருவாக்கியது.  
1990 ஆகஸ்ட் 3-ஆம் தேதி, காத்தான்குடியில் உள்ள இரண்டு பள்ளிவாசல்கள் மீதான தாக்குதலில் 100-க்கும் மேற்பட்ட முஸ்லிம் வழிபாட்டாளர்கள் கொல்லப்பட்டனர். இந்த படுகொலை பொதுவாக விடுதலைப் புலிகள் (LTTE) மீது சுமத்தப்பட்டது. இருப்பினும், எந்தவொரு பொது அல்லது நீதித்துறை விசாரணையும் குற்றவாளிகளைத் தீர்க்கமாக அடையாளம் காணவில்லை. காத்தான்குடியில் நடந்த இந்த இரண்டு படுகொலைகளுக்கும் தாங்கள் காரணமில்லை என LTTE மறுத்தது. அமைப்பும், "மறைப்பதற்கு எந்த முயற்சியும் எடுக்கப்படவில்லை" என்று குறிப்பிட்டது. இந்த விவரத்தை சிலர், தாக்குதல் மத்திய திட்டமிடலின் கீழ் இருந்திருக்காது அல்லது இந்தச் சம்பவத்தில் புலிகளின் கட்டளைச் சங்கிலி தளர்வாக இருந்திருக்கலாம் என்று பொருள் கொள்கின்றனர். மேலும், UTHR (University Teachers for Human Rights - Jaffna) தமது ஐந்தாவது அறிக்கைக்காக, அத்தியாயம் 2-இல் ("A Bloody Stalemate") சேகரிக்கப்பட்ட உள்ளூர் சாட்சியங்களின்படி, LTTE க்கு இதில் தொடர்பு இருப்பதாக பரவலான நம்பிக்கை இருந்தபோதிலும், தாக்குதலுக்கு உண்மையில் யார் பொறுப்பு மற்றும் அதன் தலைமை குறித்து காத்தான்குடி குடியிருப்பாளர்கள் மத்தியில் தெளிவின்மை நிலவியதை அவதானித்தது.  
பின்னர், communal கலவரங்களைத் தடுக்கவும், பிரதேச ஆதிக்கத்தை உறுதிப்படுத்தவும், 1990 அக்டோபரில், புலிகள் அமைப்பு முஸ்லிம் மக்களை வட மாகாணத்திலிருந்து வெளியேற்றியது. இந்த பாரிய இடப்பெயர்வு தமிழ்-முஸ்லிம் உறவுகளை பெருமளவில் பாதித்தது. இந்த வெளியேற்றத்தைத் தொடர்ந்து, எட்டு ஆண்டு காலப்பகுதியில் முஸ்லிம் முகப்பு காவலர்கள் சம்பந்தப்பட்ட ஐந்து படுகொலைகள் மட்டுமே ஆவணப்படுத்தப்பட்டன. இந்த காலகட்டத்தில், முன்னர் அரசாங்கப் படைகளுக்கும் LTTE க்கும் இடையில் சண்டையிடப்பட்ட பல பகுதிகளின் கட்டுப்பாட்டை விடுதலைப் புலிகள் பெற்றனர்.
# இலங்கை உள்நாட்டுப் போரில் இலங்கை ஊர்காவல் படையினரின் பங்களிப்பு

## ஊர்க்காவல் படையினரின் நிலைநிறுத்தமும் விரிவாக்கமும்

இலங்கை முகப்பு காவலர்களால் நடத்தப்பட்ட பெரும்பாலான படுகொலைகள் பிரதானமாக கிழக்கு மாவட்டங்களான, குறிப்பாக திருகோணமலை (Trincomalee), அம்பாறை (Amparai), மற்றும் மட்டக்களவையில் (Batticaloa) குவிந்திருந்தன. இந்த மூன்று மாவட்டங்களும் அவற்றின் விவசாய உற்பத்தித் திறன் மற்றும் கடற்கரை வர்த்தக வழிகளுக்கான அணுகல் காரணமாக மூலோபாய மற்றும் குறிப்பிடத்தக்க பொருளாதார மதிப்பைக் கொண்டிருந்தன. இந்த ஊர்க்காவல் படை அமைப்பு மேலும் விரிவுபடுத்தப்பட்டு, 1991-ஆம் ஆண்டின் தொடக்கத்தில் சுமார் 22,000 உறுப்பினர்களைக் கொண்ட ஒரு சக்தியாக உருவெடுத்தது; இவர்கள் கிராமங்களைப் பாதுகாப்பதற்காக காவல்துறையின் மேற்பார்வையின் கீழ் பணியமர்த்தப்பட்டனர். 1994-ஆம் ஆண்டிற்குள், குறைந்தது 17,000 ஊர்க்காவல் படையினர் தீவு முழுவதும் உள்ள பாதுகாப்புப் புள்ளிகளில் அமைதிப் பராமரிப்பு மற்றும் சட்ட அமலாக்க ஆதரவுப் பணிகளில் ஈடுபடுத்தப்பட்டனர். 2002-ஆம் ஆண்டு தேர்தல் பாதுகாப்பு நடவடிக்கைகளிலும் 20,000-க்கும் மேற்பட்ட ஊர்க்காவல் படையினர் ஈடுபடுத்தப்பட்டனர்.
2006-ஆம் ஆண்டில் அரசாங்கத்தின் 1462/20 எண் கொண்ட வர்த்தமானி அறிவிப்பின்படி, ஊர்க்காவல் படை சேவையானது மறுசீரமைக்கப்பட்டு, சிவில் பாதுகாப்புத் திணைக்களம் (CSD) நிறுவப்பட்ட பிறகு, இப்படை வேகமாக விரிவடைந்தது; 2009-ஆம் ஆண்டின் தொடக்கத்தில், சிவில் பாதுகாப்புத் திணைக்களத்தில் சுமார் 45,000 பேர் (பெரும்பான்மையாக சிங்கள கிராமவாசிகள்) இணைந்திருந்ததாக மதிப்பிடப்பட்டுள்ளது.
# இலங்கை உள்நாட்டுப் போரில் இலங்கை ஊர்காவல் படையினரின் பங்களிப்பு

## Post-May 2009: இலங்கை உள்நாட்டு யுத்தத்தின் முடிவு பின்னால்

2009 ஜூலை 4-ஆம் தேதி, இலங்கையின் கிழக்கு மாகாணத்தில் உள்ள காத்தான்குடி ஜும்ஆ மீரா பள்ளிவாசலில் முஸ்லிம் ஆயுதக் குழுக்களைப் பொதுமக்கள் முன்னிலையில் நிராயுதபாணியாக்கும் (disarmament) நிகழ்வு ஒன்று நடைபெற்றது. இந்த நிகழ்வு, ஆயுதங்களைக் கையளிப்பதற்கும் உள்ளூர் தீவிரவாதக் குழுக்களை (militant groups) சமூகத்துடன் மீண்டும் ஒருங்கிணைப்பதற்கும் அரசாங்கத்தால் அறிவிக்கப்பட்ட பொது மன்னிப்புத் திட்டத்தின் (amnesty program) பின்னணியில் நடத்தப்பட்டது.  
2009 ஜூலை 4-ஆம் தேதி பிற்பகல் 3:00 மணிக்கு, கிழக்கு மாகாணத்தின் பிரதிப் காவல்துறை மா அதிபர் (D.I.G.) எடிசன் குணதிலக்க மற்றும் மாகாண அமைச்சர் எம்.எல்.ஏ.எம். ஹிஸ்புல்லாஹ் ஆகியோர் முன்னிலையில் காத்தான்குடி ஜும்ஆ மீரா பள்ளிவாசலில் இந்த நிகழ்வு இடம்பெற்றது. இந்த நிகழ்வின் படங்கள் பின்னர் பரப்பப்பட்டு, நிராயுதபாணியாக்கும் நிகழ்வைப் ஆவணப்படுத்திய AFP உண்மைச் சரிபார்ப்பு இணையதளத்தில் (AFP Fact Check website) காணப்படுகின்றன.  
பொது மன்னிப்பு வழங்கப்பட்ட இந்தச் சமயத்தில், கிழக்கு மாகாணத்தில் முஸ்லிம் இளைஞர்களைத் தீவிரமயப்படுத்துவதிலும் (radicalization) ஆள் சேர்ப்பதிலும் (recruitment) முக்கியப் பங்காற்றியதாக நம்பப்படும் மூன்று முக்கிய நபர்களான - போலீஸ் பாய்ஸ் (Police Faiz), மட்டூர் நிசாம் (Muthur Nizam), மற்றும் ரூஹுல் ஹக் (Ruhul Haq) - ஆகியோரைக் கைப்பற்றுவதற்காக இலங்கை இராணுவமும் காவல்துறையும் தங்கள் பாதுகாப்பு நடவடிக்கைகளைத் தீவிரப்படுத்தின. இக்காலப்பகுதியில், அங்குள்ள ஓர் உள்ளூர் இந்துக் கோயிலும் தீ வைத்துக் கொளுத்தப்பட்டது. இத்தாக்குதல், தமிழ்ப் புலிகளுக்கு ஆதரவளித்ததாகச் சந்தேகிக்கப்பட்ட தமிழ்க் கிராமங்களை இலக்காகக் கொண்ட இலங்கை அரசாங்கப் படைகளின் பழிவாங்கல் நடவடிக்கையின் ஒரு பகுதியாகும். இந்த வன்முறையின் அளவும் ஒருங்கிணைப்பும், வழக்கமான இராணுவ மோதலுக்கு அப்பாற்பட்ட ஒரு முன்கூட்டியே திட்டமிடப்பட்ட உத்தியைக் குறிப்பிட்டது. குறிப்பிடத்தக்க வகையில், இது வீரமுனையில் நடந்த முதல் வன்முறைச் சம்பவம் அல்ல; 1954-இல் இதேபோன்ற ஒரு படுகொலை நடந்தது, இது அப்பகுதியில் உள்ள தமிழ்ச் சமூகத்தை உள்ளடக்கிய வரலாற்று மோதலின் வடிவத்தைக் குறிக்கிறது. தாக்குதல்காரர்கள், கோவிலின் வளாகத்தில் இருந்து அகற்றப்பட்ட வேல் (முருகனுடன் பாரம்பரியமாக தொடர்புடையது) மற்றும் திரிசூலம் (சிவன் கடவுளுடன் தொடர்புடையது), அத்துடன் பூசாரிகளால் கோவிலில் பயன்படுத்தப்படும் கத்திகள், கோடாரிகள் மற்றும் இரும்புத் தண்டுகள் போன்ற சமயக் கருவிகள் உட்படப் பலவிதமான ஆயுதங்களைப் பயன்படுத்தினர். தாக்குதல் தொடங்குவதற்கு முன்பே தாக்குதல்காரர்கள் பல வீடுகளுக்குத் தீ வைத்தனர். திராய்க்கேணிப் படுகொலை, அப்பகுதியில் தமிழர்களுக்கும் முஸ்லிம்களுக்கும் இடையே அதிகரித்த இன வன்முறை காலகட்டத்தில் நடந்த பல தாக்குதல்களில் ஒன்றாகும்.
# இலங்கை உள்நாட்டுப் போரில் இலங்கை ஊர்காவல் படையினரின் பங்களிப்பு

## Post-May 2009: இலங்கை உள்நாட்டு யுத்தத்தின் முடிவு பின்னால்

#### பொலன்னறுவைப் படுகொலைகள் (Polonnaruwa Massacres)

1992 ஏப்ரல் 30-ஆம் தேதி, முந்தைய நாள் தமிழ்ப் புலிகளால் ஆலஞ்சிப்போத்தானாவில் உள்ள காவல்துறைச் சாவடிகள் மீது நடத்தப்பட்ட தாக்குதலுக்குப் பதிலடியாக, முத்துகல் மற்றும் கரப்போலா ஆகிய தமிழ்க் கிராமங்கள் மீது இலங்கை முகப்பு காவலர்கள் மற்றும் காவல்துறையினரால் இரண்டு பெரிய அளவிலான தாக்குதல்கள் தொடங்கப்பட்டன. இந்த ஒருங்கிணைந்த தாக்குதலில் மொத்தம் 89 தமிழ்ப் பொதுமக்கள் கொல்லப்பட்டனர். முத்துகலில், அரசு ஆதரவு முகப்பு காவலர்களால் 51 பேர் கொல்லப்பட்டனர்; பாதிக்கப்பட்டவர்களில் 10 வயதுக்குட்பட்ட 13 குழந்தைகளும் அடங்குவர். இந்தக் கொடூர சம்பவங்களின் தூண்டுதலாக காத்தான்குடி பள்ளிவாசல் படுகொலை இருந்தது. இது புலிகள் அமைப்பின் (LTTE) மீது கூறப்பட்டாலும், நீதித்துறை செயல்முறையின் மூலம் குற்றவாளிகள் இறுதிவரை திட்டவட்டமாக அடையாளம் காணப்படவில்லை. கைது செய்யப்பட்ட பின்னர், அவர்கள் வளாகத்திலிருந்து பலவந்தமாக அகற்றப்பட்டனர். சந்தேகத்திற்கிடமான சூழ்நிலைகளைக் கருத்தில் கொண்டு, இந்த பாதிக்கப்பட்டவர்கள் யாரும் மீண்டும் காணப்படாததாலும், அவர்களின் உடல்கள் ஒருபோதும் கண்டுபிடிக்கப்படாததாலும், அவர்கள் கொல்லப்பட்டதாகவே அனுமானிக்கப்படுகிறது. இதில் சம்பந்தப்பட்டதாகச் சந்தேகிக்கப்பட்டவர்கள் மீது எந்தவொரு உத்தியோகபூர்வ விசாரணையும் அல்லது சட்ட நடவடிக்கையும் நடத்தப்படாததால், இச்சம்பவம் தீர்க்கப்படாமல் உள்ளது.
# இலங்கை உள்நாட்டுப் போரில் இலங்கை ஊர்காவல் படையினரின் பங்களிப்பு

## Post-May 2009: இலங்கை உள்நாட்டு யுத்தத்தின் முடிவு பின்னால்

#### சத்துருக்கொண்டான் படுகொலை (Sathurukondan Massacre)

கிழக்குப் பல்கலைக்கழகப் படுகொலை நடந்த நான்கு நாட்களுக்குப் பிறகு, 1990 செப்டம்பர் 9-ஆம் தேதி, மட்டக்களப்பில் சத்துருக்கொண்டான் படுகொலை நடந்தது. முஸ்லிம் முகப்பு காவலர்களின் ஆதரவுடன் இலங்கை இராணுவத்தால் 186-க்கும் மேற்பட்ட தமிழ்ப் பொதுமக்கள் கொல்லப்பட்டனர். பாதிக்கப்பட்டவர்களில் ஐந்து பச்சிளம் குழந்தைகள், 10 வயதுக்குட்பட்ட 42 குழந்தைகள், 9 கர்ப்பிணிப் பெண்கள் மற்றும் 28 முதியவர்கள் அடங்குவர். இந்தப் படுகொலை, போரிடாத பொதுமக்களை (non-combatant civilians) குறிப்பாக இலக்கு வைத்த அரசு ஆதரவு வன்முறைக்கு ஓர் எடுத்துக்காட்டாக பரவலாகக் குறிப்பிடப்படுகிறது. இச்சம்பவம், அதன் அளவுக்காகவும் (scale), வயது அல்லது பாலினத்தைப் பொருட்படுத்தாமல் தமிழ்ப் பொதுமக்களை இலக்காகக் கொண்ட வன்முறையின் பாரபட்சமற்ற தன்மைக்காகவும் (indiscriminate nature) கவனிக்கப்படுகிறது.  
குழப்பத்தின் போது அவர் தவழ்ந்து வெளியேறினார், பின்னர் ஒரு மருத்துவமனையை அடைய வழிப்போக்கர் (passer-by) ஒருவரின் உதவியை நாடினார். அவரது சாட்சியம் மட்டக்களப்பு சமாதானக் குழுவால் (Batticaloa Peace Committee) பதிவு செய்யப்பட்டது. அது சத்துருக்கொண்டான் மற்றும் அதைச் சுற்றியுள்ள கிராமங்களைச் சேர்ந்த 184 முதல் 185 தமிழ்ப் பொதுமக்களை முறையான முறையில் கொன்றழித்ததை விரிவாக விவரித்தது.<blockquote>*“இராணுவம் கொண்டையன்கேணி, சுங்கான்கேணி மற்றும் கருவாக்கேணி கிராமங்களுக்குள் முன்னேறியபோது, அவர்கள் துப்பாக்கிச் சூடு நடத்தி, மக்களை வெட்டத் தொடங்கினர், இதன் விளைவாகப் பல உயிரிழப்புகள் ஏற்பட்டன. இராணுவம் ஒரு புல்டோசரை (bulldozer) பயன்படுத்தியது, மற்றும் கொலைகளுக்கு இடையில் எந்தத் தாமதமும் இல்லாமல், உடல்களைப் புதைக்க அது பயன்படுத்தப்பட்டது. இராணுவம் அந்த மூன்று கிராமங்களைச் சேர்ந்த நாற்பத்தெட்டு (48) குடியிருப்பாளர்களைக் கைது செய்து, அவர்களை வாழைச்சேனை பிரதான சாலையை நோக்கிச் செல்லும்படி கட்டாயப்படுத்தியது. அங்கு அவர்கள் சுட்டுக் கொல்லப்பட்டு, அவர்களின் உடல்கள் ஒரு தனிப்பட்ட சொத்தின் (private property) வளாகத்திற்குள் புதைக்கப்பட்டன.”* அந்த நிகழ்வுகளைப் பற்றி அவர் சிந்தித்துப் பார்க்கையில்:<blockquote>*“இந்த நடவடிக்கையில் சம்பந்தப்பட்ட அனைத்து இராணுவ அதிகாரிகளின் பெயர்களையும், மூன்று நாட்களுக்குப் பிறகு, செப்டம்பர் 8-ஆம் தேதி முகாமிற்கு வந்த இராணுவ மேஜர் ஜெனரலின் பெயரையும் நான் அவர்களிடம் கொடுத்தேன். அதற்குப் பிறகு ஏதேனும் விசாரணைகள் நடத்தப்பட்டுள்ளதா என்பது எனக்குத் தெரியவில்லை," என்று அவர் கூறினார்”*</blockquote>
# இலங்கை உள்நாட்டுப் போரில் இலங்கை ஊர்காவல் படையினரின் பங்களிப்பு

## திராய்க்கேணி படுகொலை, அம்பாறை சாட்சியங்கள் (Tiraikerny Massacre, Amparai Testimonies)

வடக்கு கிழக்கு மனித உரிமைகள் செயலகம் (NESOHR) திராய்க்கேணிப் படுகொலையின் அத்துமீறல்களை, உயிர்பிழைத்தவர்களின் சாட்சியங்களைச் சேகரித்து ஆவணப்படுத்தியுள்ளது. ஒரு உயிர்பிழைத்தவரின் சாட்சியத்தின் அடிப்படையில் நிகழ்வுகளின் சுருக்கம் பின்வருமாறு:  
அதிகாலையில், ஆலிமடக்காடு வயல்வெளிகளில் வேலைக்குச் சென்றிருந்த தங்கள் சமூகத்தைச் சேர்ந்த பல ஆண்கள் இறந்ததற்காக முஸ்லிம் பெண்கள் அழுவது தமிழ்க் கிராமவாசிகளுக்குக் கேட்டதாகத் தெரிவிக்கப்பட்டது. அன்றைய தினத்தின் பிற்பகுதியில், கனமான ஆயுதங்களுடன் கூடிய ஒரு முஸ்லிம் கும்பல், தமிழர்களைத் தாக்க திராய்க்கேணி கிராமத்தை நோக்கி வந்து கொண்டிருப்பதாக அந்தக் கிராமவாசிகள் எச்சரித்தனர். திராய்க்கேணியில் இருந்த பெண்கள் மற்றும் குழந்தைகள் உட்படத் தமிழ்க் குடும்பங்கள் தங்கள் வீடுகளை விட்டு வெளியேறி, பிள்ளையார் கோவிலில் அடைக்கலம் புகுந்தனர்.
# இலங்கை உள்நாட்டுப் போரில் இலங்கை ஊர்காவல் படையினரின் பங்களிப்பு

## திராய்க்கேணி படுகொலை, அம்பாறை சாட்சியங்கள் (Tiraikerny Massacre, Amparai Testimonies)

### தாக்குதல் மற்றும் இராணுவத்தின் பங்கு

கத்திகள், வாள்கள், அரிவாள்கள் மற்றும் தடிகளுடன் நூற்று ஐம்பதுக்கும் மேற்பட்ட (150+) ஆண்கள் அடங்கிய ஒரு கும்பல், கோஷங்களை எழுப்பி, தமிழ்க் கிராமவாசிகளைத் தாக்க முஸ்லிம்களை ஒன்று சேருமாறு அழைப்பு விடுத்து கோவிலை அணுகியது. தமிழ்க் கிராமவாசிகள் தங்கள் வீடுகளில் இருந்து புகை எழுவதைக் (smoke rising) கண்டனர். தாக்குதல்காரர்கள் பிள்ளையார் கோவிலை நெருங்கவே, பல கிராமவாசிகள் பெரியதம்பிரான் கோவிலில் அடைக்கலம் தேடினர், கும்பல் நெருக்கமாகப் பின்தொடர்ந்தது.  
ஆறு இலங்கை இராணுவச் சிப்பாய்களை ஏற்றிச் சென்ற ஒரு கவச வாகனம் (armoured car) கோவில் வளாகத்திற்கு வந்தது. இருப்பினும், சிப்பாய்கள் தாக்குதலில் நேரடியாகப் பங்கேற்கவில்லை. தமிழ்ப் இளைஞர்கள் சிப்பாய்களிடம் வரவிருக்கும் தாக்குதலைத் தடுக்க கெஞ்சினர், ஆனால் சிப்பாய்கள், தமிழர்கள் முஸ்லிம்களைக் கொன்றதால், இராணுவத்தால் தலையிட முடியாது என்று கூறியதாகத் தெரிவிக்கப்பட்டது. பின்னர் சிப்பாய்கள் கைகளை அசைத்தனர், அதை அந்தக் கும்பல் தாக்குதலைத் தொடங்குவதற்கான சைகையாக (signal) விளங்கியது.  
தாக்குதல்காரர்கள் கோவிலைத் தூஷிக்கத் (desecrate) தொடங்கி, திரிசூலம் மற்றும் வேல் போன்ற புனிதப் பொருட்களைக் கருவறையிலிருந்து எடுத்து, அவற்றைச் பொதுமக்களுக்கு எதிராகப் பயன்படுத்தினர். தரையில் அமர்ந்திருந்த ஆண்கள் குத்தப்பட்டும் வெட்டப்பட்டும் கொல்லப்பட்டனர், அதே சமயம் பெண்களும் குழந்தைகளும் கொல்லப்பட்டனர். பல பாதிக்கப்பட்டவர்கள் பின்பக்கமாகத் தப்பி ஓட முயன்றனர், ஆனால் பெரும்பாலானோர் உயிருடன் திரும்பவில்லை. இறந்தவர்களில், ஒரு இளம் தாயான விஜயலட்சுமி மற்றும் அவரது பச்சிளம் குழந்தை உட்பட முழு குடும்பங்களும் அடங்கும். குறிப்பாக, இந்தச் சாட்சியம் அளித்த நபரின் கணவரும் படுகொலையில் இருந்து உயிர்பிழைக்கவில்லை.  
சிப்பாய்களின் இருப்பு தாக்குதல்காரர்களை ஊக்குவித்தது போல் தோன்றியதாகச் சாட்சிகள் தெரிவித்தனர், இது சிலர் இலங்கை இராணுவம் மற்றும் முஸ்லிம் முகப்பு காவலர்களின் கூட்டுத் தாக்குதலா என்று யோசிக்கத் தூண்டியது. பின்னர் துப்பாக்கிச் சூடு சத்தம் கேட்கவே, சிப்பாய்கள் "புலிகள் வருகிறார்கள்" என்று கும்பல் கத்தியவாறே தங்கள் கவச வாகனத்தில் தப்பி ஓடினர். அதைத் தொடர்ந்து, விசேட அதிரடிப்படையினர் (Special Task Force - STF) அங்கு வந்து, முன்னேறிச் சுட்டுக் கொண்டே மீதமிருந்த தாக்குதல்காரர்களை ஓடித் துரத்தினர்.  
STF படைப் பிரிவினர் அப்பகுதிக்குள் நுழைந்தபோது, அவர்கள் ஒரு பாரிய படுகொலைச் (mass slaughter) சம்பவத்தைக் கண்டனர்: டஜன் கணக்கான தமிழ் ஆண்கள், பெண்கள் மற்றும் குழந்தைகள் இறந்து கிடந்தனர் அல்லது சிதைக்கப்பட்டிருந்தனர், கோவிலின் எல்லா இடங்களிலும் இரத்தமும் சதையும் சிதறிக் கிடந்தன. உயிர்பிழைத்தவர்கள் அதிர்ச்சியில் உறைந்திருந்தனர். STF-இன் தலைவர் பாதிக்கப்பட்டவர்களுக்குப் பாதுகாப்பு அளிப்பதாக உறுதியளித்தார். முக்கியமாக, தமிழ்க் கிராமவாசிகள் எதிர்த்துப் போராடவில்லை என்று அந்த அறிக்கை குறிப்பிடுகிறது.
# இலங்கை உள்நாட்டுப் போரில் இலங்கை ஊர்காவல் படையினரின் பங்களிப்பு

## பொலன்னறுவைப் படுகொலை (முத்துகல் மற்றும் கரப்போலா கிராமங்கள்) சாட்சியங்கள் (Polonnaruwa Massacre (Muthugal & Karapola Villages) Testimonies)

அம்பிகை சர்வதேச (Amnesty International) அமைப்பின் அறிக்கையை அடிப்படையாகக் கொண்டு நிகழ்வுகளின் சுருக்கம் பின்வருமாறு தொகுக்கப்பட்டுள்ளது. அந்த அறிக்கை, உயிர்பிழைத்தவர்களின் சாட்சியங்களைச் சேகரித்து, பொலன்னறுவைப் படுகொலைகளில் பாதிக்கப்பட்டவர்களின் பெயர்களை வெளியிட்டது:  
1992 ஏப்ரல் 29-ஆம் தேதி ஆலஞ்சிப்போத்தானா என்ற முஸ்லிம் கிராமத்தின் மீது புலிகள் அமைப்பு (LTTE) நடத்தியதாகக் கூறப்படும் தாக்குதலுக்குப் பழிவாங்கும் (retaliation) நடவடிக்கையாக, அருகில் உள்ள முத்துகல் மற்றும் கரப்போலா கிராமங்களைச் சேர்ந்த எண்பதுக்கும் மேற்பட்ட தமிழ்க் கிராமவாசிகள் முகப்பு காவலர்களால் (Home Guards) திட்டமிட்டுக் கொல்லப்பட்டனர்.  
கரப்போலாவைச் சேர்ந்த சில இலங்கை காவல்துறையினரும் முத்துகலில் உள்ள முகப்பு காவலர்களுடன் இணைந்து, டஜன் கணக்கான தமிழ்க் கிராமவாசிகளைச் சுட்டுத் தள்ளியதுடன், கத்தியாலும் குத்திக் கொன்றனர். பின்னர் அவர்கள் கரப்போலாவுக்குத் திரும்பிச் சென்றனர், அங்கு மேலும் முப்பத்தெட்டு (38) பேர் கொல்லப்பட்டதாகக் கூறப்படுகிறது. காலை 9 மணியளவில், அவர்கள் மீண்டும் முத்துகலுக்குச் சென்று, இராணுவம் வந்து அவர்களைப் பின்வாங்கச் செய்யும் வரை, சுமார் 10 மணி வரை படுகொலைகளைத் தொடர்ந்தனர்.
# இலங்கை உள்நாட்டுப் போரில் இலங்கை ஊர்காவல் படையினரின் பங்களிப்பு

## பொலன்னறுவைப் படுகொலை (முத்துகல் மற்றும் கரப்போலா கிராமங்கள்) சாட்சியங்கள் (Polonnaruwa Massacre (Muthugal & Karapola Villages) Testimonies)

### பாதிக்கப்பட்டவர்களின் சாட்சியங்கள்

இந்தப் படுகொலையில் பாதிக்கப்பட்டவர்களில் ஒருவர், ஒரு குழுவாகத் தமிழர்கள் தஞ்சம் புகுந்திருந்த ஒரு குடியிருப்பில், குற்றவாளிகள் உள்ளே நுழைவதைத் தடுக்க மகன் கதவுக்கு எதிராக நின்றபோது, ஒரு முகப்பு காவலரால் அவரது மார்பில் சுடப்பட்டார் என்று கண்கண்ட சாட்சியம் அளித்தார். மற்ற சாட்சிகளும் இவரின் கூற்றை உறுதிப்படுத்தியதோடு, இந்தக் குறிப்பிட்ட சம்பவத்தில் இரண்டு, நான்கு மற்றும் பன்னிரண்டு வயதுடைய மூன்று குழந்தைகள் உட்பட மேலும் ஏழு பேர் பாதிக்கப்பட்டதாக ஆவணப்படுத்தினர். மற்றொரு சம்பவத்தில், சிவாபதியும் அவரது மூன்று வயதுக் குழந்தை சின்னராசையா தங்கேசுவரனும் கொல்லப்பட்டனர். சிவாபதி, வீட்டில் இருந்த மூத்த குழந்தைகளைப் பாதுகாக்க முயன்றபோது சுட்டுக் கொல்லப்பட்டார்.  
முத்துகலில் இருந்து தப்பியோடிய பல கிராமவாசிகள் பின்னர் மதுரங்கலாவைச் சேர்ந்த முகப்பு காவலர்களால் வயல்வெளிகளில் மறைந்திருந்தபோது கண்டுபிடிக்கப்பட்டனர். அம்னஸ்டியின் அறிக்கையின்படி, பியரிஸ் விஜயசிங்கவின் மனைவி என்று அடையாளம் காணப்பட்ட ஒரு சாட்சி, ஒரு குழு முகப்பு காவலர்கள் ஆறு தடுப்புக் காவலர்களை தங்கள் மதுரங்கலா குடியிருப்புக்கு அழைத்து வந்ததை நினைவு கூர்ந்தார். அவர்களில், அவரது உறவினரான பி. பாக்கியராஜா மற்றும் முத்துகளைச் சேர்ந்த ஒரு பெண்ணும் இருந்தனர். அதைத் தொடர்ந்து நடந்த நேர்காணலில், அன்று நடந்த நிகழ்வுகள் குறித்து அவர் விரிவான தகவலை வழங்கினார்: <blockquote>*“அவர்கள் என் கணவரிடம் முத்துகல் பாக்கியராஜாவைத் தெரியுமா என்று கேட்டார்கள்... அதற்கு என் கணவர், '... அவர்கள் நிரபராதிகள், பயத்தின் காரணமாகவே அவர்கள் வயல்களில் ஒளிந்திருந்தனர்' என்று கூறினார். பின்னர் முகப்பு காவலர்கள் என் கணவரை துப்பாக்கிகளின் பின்புறத்தாலும் (rifle butts) கைகளாலும் தாக்கினர். அதன் பிறகு கரப்போலா காவல்துறையினர் வந்தார்கள்... அவர்கள் என் கணவர் உட்பட அந்த ஆறு ஆண்களையும் அடித்து, அவர்கள் அனைவரையும் ஒரு வெள்ளை வேனுக்குள் ஏறுமாறு உத்தரவிட்டனர். அவர்களைக் கரப்போலா காவல் நிலையத்திற்கு அழைத்துச் செல்வதாகச் சொன்னார்கள்.”*</blockquote>  
வெலிகந்தை இராணுவ முகாமில் இருந்து இலங்கை இராணுவப் பிரிவினர் அதிகாலை 6:30 மணியளவில் அப்பகுதிக்குள் நுழைந்ததாகக் கூறப்படுகிறது. முத்துகலில் பதிவான உயிரிழப்பு எண்ணிக்கை ஐம்பத்து ஒன்று (51) ஆகும், இதில் பத்து வயதுக்குட்பட்ட பதின்மூன்று (13) குழந்தைகளும் அடங்குவர். இந்த படுகொலைகளில் முத்துகலில் கொல்லப்பட்ட ஐம்பத்து ஒரு (51) பேர் மற்றும் கரப்போலாவில் கொல்லப்பட்ட முப்பத்தெட்டு (38) பேரில் முப்பத்தொரு (31) பேரின் பெயர்கள் அடங்கிய பட்டியலை அம்னஸ்டி இன்டர்நேஷனல் வெளியிட்டது.
# கப்பல் பூனை

போது எச்.எம்.ஏ.எஸ். கப்பலில் பூனை]]
**கப்பல் பூனை** (*Ship's cat*) என்பது பொதுவாக கப்பலில் வளர்க்கப்படும் பூனையைக் குறிப்பதாகும். பண்டைய காலங்களிலிருந்தே வணிகம், ஆய்வு, கடற்படைக் கப்பல் போன்றவற்றில் பூனைகள் பொதுவாக வளர்க்கப்பட்டு வருகின்றன. பல காரணங்களுக்காக பூனைகள் கப்பல்களுக்குக் கொண்டு வரப்பட்டுள்ளன, மிக முக்கியமாக எலிகள் போன்ற கொறித்துண்ணிகளைக் கட்டுப்படுத்த பூனைகள் கப்பலில் வளர்க்கப்பட்டன. கப்பலில் உள்ள பூச்சிகள் கயிறுகள், மரவேலைப்பாடுகள், அண்மையில் மின் இணைப்புகள் ஆகியவற்றை சேதப்படுத்துபவையக உள்ளன. கூடுதலாக, எலி போன்றவை கப்பல் பணியாளர்களின் உணவுப் பொருட்களையும், தானியங்கள் போன்ற கப்பலில் உள்ள சரக்குகளுக்குகளையும் சேதப்படுத்தி பொருளாதார இழப்பை ஏற்படுத்துகின்றன. பூச்சிகளும் நோய்க்கான ஒரு மூலமாகும், இது நீண்ட காலத்திற்கு கடலில் பயணிக்கும் கப்பல்களுக்கு ஆபத்தானது. எலி ஈக்கள் கொள்ளைநோயைப் பரப்பக்கூடியன. மேலும் கப்பல்களில் உள்ள எலிகள் கறுப்புச் சாவின் முதன்மை நோய்க்காவி என்று நம்பப்படுகிறது.  
பூனைகள் இயற்கையாகவே எலி போன்ற கொறித்துண்ணிகளைத் தாக்கி கொன்றுவிடுகின்றன . மேலும் புதிய சூழலுக்கு ஏற்ப தங்களை தகவமைத்துக் கொள்கின்றன. இது அவற்றை கப்பலில் சேவை செய்ய ஏற்றதாக ஆக்குகிறன்றது. கூடுதலாக, அவை வீட்டை விட்டு பிரிந்து இருக்கும் மாலுமிகளுக்கு தோழமை உணர்வைத் தருகின்றன.
# கப்பல் பூனை

## வரலாறு

ஆப்பிரிக்க காட்டுப்பூனை முதன்முதலில் வளமான பிறை பிரதேசத்தில் சுமார் 10,000 ஆண்டுகளுக்கு முன்பு தொடங்கிய முதல் விவசாயப் புரட்சியின் போது வளர்ப்பு விலங்காக ஆக்கபட்டிருக்கலாம். மத்தியதரைக் கடல் தீவுகளில் அகழ்ந்தெடுக்கப்பட்ட சிறிய பூனை எலும்புகள், முதல் மில்லினியத்தின் தொடக்கத்தில் பூனைகள் அறிமுகப்படுத்தப்பட்டதைக் குறிக்கின்றன. தொல்லியல் பூனை மாதிரிகள் இழைமணிகளின் டி ஆக்சி-ரைபோநியூக்லியிக் காடி பகுப்பாய்வின் படி, பண்டைய எகிப்திய பூனைகள் கிமு 8 ஆம் நூற்றாண்டில் மத்தியதரைக் கடல் வர்த்தகப் பாதைகளில் பரவத் தொடங்கி, கிபி 7 ஆம் நூற்றாண்டில் பால்டிக் கடலில் உள்ள ஒரு வைக்கிங் துறைமுகத்தை அடைந்தன என்பதைக் காட்டுகின்றன. வைக்கிங் மாலுமிகள் தங்கள் பயணங்களில் பூனைகளை தங்களுடன் அழைத்துச் சென்றதாக ஆய்வுகள் கூறுகிறன. 15 முதல் 18 ஆம் நூற்றாண்டு வரையிலான கண்டுபிடிப்பு காலத்தில், ஆய்வாளர்களும், வணிகர்களும் அவற்றை தங்கள் கப்பல்களில் உலகின் பிற பகுதிகளுக்கு அழைத்துச் சென்றனர்.  
1975 ஆம் ஆண்டு அரச கடற்படை, சுகாதார காரணங்களுக்காக கடலில் உள்ள அனைத்து கப்பல்களிலிருந்தும் பூனைகள் மற்றும் பிற செல்லப்பிராணிகளை வளர்க்கத் தடை செய்தது. இருப்பினும், பல தனியார் கப்பல்களில் பூனைகள் இன்னும் பொதுவக வளர்க்கப்படுகின்றன. கேப்டன் கேட் மெக்யூவின் ஸ்பிங்க்ஸ் பூனை, 2024 திசம்பரில் அது இறக்கும் வரை *செலிபிரிட்டி பியாண்ட்* என்ற பெரும் பயணக் கப்பலில் அவருடன் பயணம் செய்தது.
# கப்பல் பூனை

## இதையும் காண்க

- மூழ்கடிக்க முடியாத சாம்
# கார்ன்வாலைட்டு

**கார்ன்வாலைட்டு** (*Cornwallite*) என்பது Cu<sub>5</sub>(AsO<sub>4</sub>)<sub>2</sub>(OH)<sub>4</sub> என்ற மூலக்கூற்று வாய்ப்பாட்டால் விவரிக்கப்படும் ஒரு கனிமம் ஆகும். அசாதாரண தாமிர ஆர்சனேட்டு கனிமமான பாசுபேட்டு போலிமாலகைட்டுடன் ன் ஒரு தொடரை உருவாக்குகிறது. முச்சாய்வுக் கனிமமான கார்னுபைட்டின் ஈருருவ வடிவமாகும். கார்ன்வாலைட்டு ஒரு பச்சை நிற ஒற்றைச்சாய்வு கனிமமாகும். நுண்படிக இழை படிவுகளாக உருவாகிறது.  
பன்னாட்டு கனிமவியல் சங்கம் கார்ன்வாலைட்டு கனிமத்தை Cnw என்ற குறியீட்டால் அடையாளப்படுத்துகிறது.
# கார்ன்வாலைட்டு

## தோற்றம்

முதன்முதலில் 1846 ஆம் ஆண்டு இங்கிலாந்தின் கார்ன்வாலில் உள்ள செயிண்ட் டே மாவட்டத்தின் வீல் கோர்லாண்டில், செயிண்ட் டே யுனைடெடு சுரங்கத்தில் காணப்பட்டு விவரிக்கப்பட்டது. தாமிர சல்பைடு படிவுகளின் ஆக்சிசனேற்ற மண்டலத்தில் இரண்டாம் நிலை கனிமமாகத் தோன்றுகிறது. . ஆலிவைட்டு, கார்னுபைட்டு, ஆர்துரைட்டு, கிளினோகிளேசு, சால்கோபிலைட்டு, சுட்ராசிமிரைட்டு, இலாவெண்டுலன், டைரோலைட்டு, சுபாங்கோலைட்டு, ஆசுட்டினைட்டு, கோனிகால்சைட்டு, புரோச்சான்டைட்டு, அசுரைட்டு மற்றும் மாலகைட்டு ஆகியவை இதனோடு தொடர்பு கொண்டுள்ள கனிமங்களாகும்.
# பில்வாரா சட்டமன்றத் தொகுதி

**பில்வாரா சட்டமன்றத் தொகுதி** *(Bhilwara Assembly constituency)* என்பது இந்தியாவின் இராசத்தான் மாநில சட்டமன்றத்தில் உள்ள 200 சட்டமன்றத் தொகுதிகளில் ஒன்றாகும். இத்தொகுதியானது பில்வாரா மாவட்டத்தில் அமைந்துள்ளது. இது பில்வாரா மக்களவைத் தொகுதிக்கு உட்பட்ட ஒரு சட்டமன்றத் தொகுதியாகும்.
# பில்வாரா சட்டமன்றத் தொகுதி

## சட்டமன்ற உறுப்பினர்கள்

| ஆண்டு | உறுப்பினர் | கட்சி |  |
| --- | --- | --- | --- |
| 1972 | பௌவத் லால் பதாதா | இந்திய தேசிய காங்கிரசு</br> |  |
| 1977 | கௌசல் கிசோர் ஜெயின் | ஜனதா கட்சி |  |
| 1980 | பன்சிலால் பட்வா | பாரதிய ஜனதா கட்சி</br> |  |
| 1985 | பிரண்வீர் | இந்திய தேசிய காங்கிரசு</br> |  |
| 1990 | பன்சி லால் பட்வா | rowspan=2 | பாரதிய ஜனதா கட்சி</br> |
| 1993 | சகதீசு சந்திர தரக் |  |  |
| 1998 | தேவேந்திர சிங் | இந்திய தேசிய காங்கிரசு</br> |  |
| 2003 | சுபாசு பகேடியா | rowspan=4 | பாரதிய ஜனதா கட்சி</br> |
| 2008 | விட்டல் சங்கர் அவாசுதி |  |  |
| 2013 |  |  |  |
| 2018 |  |  |  |
| 2023 | அசோக் குமார் கோத்தாரி | சுயேச்சை |  |